
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 37
din 25 februarie 2016
privind folosinţa cu titlu gratuit a Sălii de Sport „Radu Voina” de către Asociaţia Sportivă Handbal Club Municipal Sighişoara pentru antrenamente,  jocuri de pregătire şi jocuri oficiale 

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3875/15.02.2016, calitate conferită de prevederile art.  33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 27/30.01.2014 privind participarea Municipiului Sighişoara prin Consiliul Local Sighişoara ca membru fondator în Asociaţia Sportivă Handbal Club Municipal Sighişoara; 


Văzând şi Hotărârea Consiliului Local Sighişoara nr. 31/27.02.2014 privind modificarea şi completarea Statutului Asociaţiei Sportive Handbal Club Municipal Sighişoara, aprobat prin art. 3 din Hotărârea Consiliului Local Sighişoara nr. 27/30.01.2014 şi aprobarea actului constitutiv al acestei asociaţii;


Ţinând cont de Hotărârea Consiliului Local Sighişoara nr. 118 din 26.06.2014 privind completarea Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014, modificat şi completat prin Hotărârea Consiliului Local Sighişoara nr. 31/27.02.2014;

Luând în considerare Hotărârea Consiliului Local Sighişoara nr. 171/29.10.2015 privind modificarea Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014,  aşa cum a fost modificat şi completat prin Hotărârea Consiliului Local Sighişoara nr. 31/27.02.2014 şi Hotărârea Consiliului Local Sighişoara nr. 118/26.06.2014;


Având în vedere adresa nr. 3/01.02.2016 a Asociaţiei Sportive Handbal Club Municipal Sighişoara, înregistrată la Municipiul Sighişoara cu numărul 2567/02.02.2016, prin care se solicită să se asigure folosinţa gratuită a Sălii de Sport „Radu Voina”, de către echipa Handbal Club Municipal Sighişoara, pentru antrenamente, jocuri de pregătire şi jocuri oficiale, pe o perioadă de 2 (doi) ani;

Având în vedere oportunitatea şi necesitatea sprijinirii acestei echipe de handbal, în scopul promovării sportului sighişorean, a spiritului de echipă şi practicării handbalului, în municipiul nostru, în vederea desfăşurării de antrenamente, jocuri de pregătire, jocuri oficiale;

Având în vedere prevederile Legii nr. 69/2000, Legea educaţiei fizice şi sportului, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;
Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora „ consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice ” ;

Văzând şi prevederile art. 858 – 870, art. 874 - 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere şi Raportul de specialitate cu nr. 3877/15.02.2016 al Direcţiei Administrarea Patrimoniului, prin care se propune şi se justifică aprobarea folosinţei cu titlu gratuit a Sălii de Sport „Radu Voina” de către Asociaţia Sportivă Handbal Club Municipal Sighişoara pentru antrenamente, jocuri de pregătire, jocuri oficiale, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. ”c” şi “d”, (5) lit. ”a”, (6) lit. ”a” pct. 6, (9), art. 45 (3), art. 115 (1) lit. ”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art.1. Se aprobă folosinţa, cu titlu gratuit, a Sălii de Sport „Radu Voina” de către Asociaţia Sportivă Handbal Club Municipal Sighişoara, în perioada 01.03.2016 – 28.02.2018, pentru efectuarea antrenamentelor, jocurilor de pregătire şi jocurilor oficiale. 

Art.2. Programarea antrenamentelor, jocurilor de pregătire şi jocurilor oficiale care se vor desfăşura în Sala de Sport „Radu Voina”, se va face de către Biroul Administrarea Bazelor Sportive din cadrul Municipiului Sighişoara. 

            Art.3. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Direcţia Administrarea Patrimoniului, Biroul Administrarea Bazelor Sportive din cadrul Municipiului Sighişoara şi Asociaţia Sportivă Handbal Club Municipal Sighişoara.

Art.4. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.
PREŞEDINTE DE ŞEDINŢĂ,

  

             Claudiu Pop 
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Administrarea Patrimoniului;
  1 ex. Biroul Administrarea Bazelor Sportive;
  1 ex. Asociaţia Sportivă Handbal Club Municipal Sighişoara.
  9 ex.  

T.P.L./F.A.I.

